open-index/open-wikipedia-markdown huggingface dataset:
מאונטיין דיו

**מאונטיין דיו** (באנגלית: **Mountain Dew**; תעתיק מקוצר: **Mtn Dew**) הוא מותג משקאות מוגז הנמכר ברחבי העולם השייך לקבוצת פפסיקו בטעמים הדרים, מלון, ענבים ודובדבן.

מוצרי החברה מיוצרים משנת 1940 במפעל הראשי בצפון קרולינה, ארצות הברית.
ממוזער|197x197 פיקסלים|סמליל החברה עד שנת 1969

שם המותג נגזר מכינוי למונשיין (Moonshine אור ירח, וויסקי מייצור בייתי, לא תמיד חוקי,  "בלילה לאור הירח") המיוחד להרי האפלצ'ים המיוערים, שם הבוקר "מניב" הרבה טל (dew).

## היסטוריה
משקה המאונטיין דיו הומצא על ידי בארני (Barney) ואלי (Ally) הרטמן (Hartman) בשנת 1940 כמשקה שאותו ניתן לערבב עם ויסקי או משקאות חריפים אחרים.

בשנת 1958 שונתה הנוסחה של המשקה והזכויות עליו נרכשו על ידי תאגיד טיפ, שהתמחתה ביצירת טעמים לשימוש במשקאות מוגזים.

בשנת 1964 נרכש המותג בשנית על ידי חברת פפסי קולה שהתחילה לשווק ולהפיץ את המותג בארצות הברית וקנדה.

בשנת 1980 החלה החברה לייצר משקה בטעם הדרים וקפאין.

בשנת 1988 השיקה החברה משקה דיאט, מופחת קלוריות תחת השם, דיאט מאונטין דיו.

בשנת 2001 השיקה החברה משקה בטעם דובדבן תחת השם קוד רד (Code Red).

בשנת 2017 החזיק המותג בנתח שוק של כ-6.6 אחוז מכלל שוק המשקאות הקלים בארצות הברית.

## גלריה

קובץ:Mountain Dew CODE RED.jpg|בקבוק משקה בטעם דובדבן
קובץ:Mt. Dew (Mobile Legend Edition).jpg|בקבוק משקה בטעם ליים
קובץ:Diet mountain dew.jpg|בקבוק דיאט מאונטיין דיו
קובץ:Diet Mtn Dew.jpg|פחית דיאט מאונטיין דיו
קובץ:Mtn Dew Spark.jpg|פחית משקה בטעם ענבים
קובץ:Dew Code Red.jpg|פחית משקה בטעם דובדבן
קובץ:Mountain Dew Voo-DEW 2022.jpg|פחית משקה בטעם מלון
קובץ:Mtn. Dew Caffeine Free.png|פחית משקה נטול קפאין


## קישורים חיצוניים

* 

* 

## הערות שוליים

קטגוריה:מותגי משקאות
קטגוריה:משקאות מוגזים
קטגוריה:פפסיקו
יחסי הונדורס–סין

**יחסי הונדורס–סין** הם היחסים הדיפלומטיים בין **[[הרפובליקה העממית של סין]]** ל**[[הונדורס|רפובליקת הונדורס]]**.

## סקירה כללית
שתי המדינות מעולם לא כוננו יחסים דיפלומטיים. הונדורס כוננה יחסים דיפלומטיים עם הרפובליקה של סין מאז 1941 ושמרה עליהם עד היום עם טאיוואן. העניינים הרלוונטיים של הונדורס נמצאים בסמכות השיפוט של שגרירות הרפובליקה העממית של סין בקוסטה ריקה. להונדורס הייתה בעבר קונסוליה כללית בהונג קונג הבריטית, אך היא נסגרה לפני מסירתה של הונג קונג לסין. הונדורס תכננה בעבר לסגור כמה שגרירויות וקונסוליות הממוקמות במדינות אמריקה הלטינית ב-2011, ולהשתמש בכספי ההפעלה שלה כדי להקים משרד לפיתוח סחר חצי רשמי ברפובליקה העממית של סין, אולם זה לא יצא בסופו של דבר אל הפועל.

בינואר 2015, ממלא מקום שר החוץ של הונדורס אוצ'ואה הגיע לסין כדי להשתתף בפגישת השרים הראשונה של פורום סין-CELAC. בין 21 ל-22 בינואר 2018, משלחת מהונדורס השתתפה בפגישת השרים השנייה של פורום סין-CELAC שהתקיימה בסנטיאגו, צ'ילה.

ב-11 במאי 2021, נשיא הונדורס, חואן אורלנדו ארננדס, הצהיר כי על מנת לקבל חיסון לנגיף הקורונה, הונדורס עשויה להקים משרד סחר בסין, ותפעל בהתייחס להצעות שהועלו על ידי הצד הסיני. למצוא "גשר דיפלומטי", אך מאוחר יותר ביקר בטאיוואן ערב התפטרותו בנובמבר, תוך שימת דגש על הקשר האיתן עם הרפובליקה של סין. בבחירות הכלליות ב-2021 בהונדורס, המועמד של ארגון החירות והשיקום, Hiomara Castro, התחייב לפתוח ביחסים דיפלומטיים עם סין אם הבחירות יצליחו, אך צוות הקמפיין שלו הצהיר מאוחר יותר כי הוא ישמור על יחסים דיפלומטיים עם טאיפיי.

## יחסי סחר
בשנת 2016 עמד היקף הסחר בין שתי המדינות על 748 מיליון דולר, מתוכם סין ייצאה 720 מיליון דולר וייבאה 28 מיליון דולר, ירידה של 16.12%, 15.88% ו-21.86% בהתאמה בהשוואה לתקופה המקבילה בעבר.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–ארמניה

**יחסי איסלנד–ארמניה** הם היחסים הדיפלומטיים בין איסלנד לארמניה.

## סקירה כללית
איסלנד כוננה יחסים דיפלומטיים עם ארמניה ב-15 במאי 1997. בשנת 2021 הסתכם היצוא מארמניה לאיסלנד ב-4,100 דולר, ואילו היבוא מאיסלנד לארמניה הסתכם ב-647,100 דולר.

## נציגויות דיפלומטיות
* ארמניה מיוצגת באיסלנד באמצעות שגרירותה בסטוקהולם, שוודיה.
* איסלנד מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–הולנד

**יחסי איסלנד–הולנד** הם היחסים הדיפלומטיים בין איסלנד להולנד.

## סקירה כללית
איסלנד כוננה יחסים דיפלומטיים עם הולנד ב-9 בינואר 1946. כיום, שתי המדינות הן חברות מלאות בנאט"ו.
הולנד חשובה מאוד כשותפת סחר של איסלנד. זהו נתיב המסחר העיקרי ליצוא איסלנדי. בשנת 2018, יותר מ-30% מכלל היצוא האיסלנדי עבר דרך הולנד. רוב הפרחים והירקות המיובאים לאיסלנד מקורם במגדלים וחברות הולנדיות או באמצעותן. קיימים עוד קשרים עסקיים רבים נוספים בין שתי המדינות ולמשל החברה הגדולה ביותר בבורסה האיסלנדית, Marel, היא גם איסלנדית וגם הולנדית ורשומה גם בבורסת אמסטרדם.

## נציגויות דיפלומטיות
* הולנד מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.
* איסלנד מיוצגת בהולנד באמצעות שגרירותה בבריסל, בלגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אנס דבור

**אנס דבור** (בערבית: **أنس دبور**; נולד ב־29 באפריל 1991) הוא כדורגלן ערבי־ישראלי המשחק בעמדות הקשר והקיצוני בהפועל נוף הגליל.

## קריירת מועדונים
דבור החל את דרכו ככדורגלן במחלקת הנוער של מכבי אחי נצרת.

ב־29 במאי 2009 ערך את הופעתו הראשונה במדי הקבוצה הבוגרת בהפסד 4–2 להפועל בני לוד.

במהלך עונת 2012/2013 בליגה הלאומית כבש שמונה שערים לזכות קבוצתו, מה שהפך אותו לכובש השלישי לזכות הקבוצה באותה עונה, אחרי אלן מסודי וסרג' איילי, אשר הבקיעו 11 שערים כל אחד.

ב־14 במאי 2014 עבר למכבי נתניה, אך לאחר עונה אחת שב למכבי אחי נצרת. בשנת 2015 עבר להפועל חיפה, ולאחר שנה הושאל למכבי אחי נצרת, בו שיחק עד שנת 2019 (פרט להשאלתו לשנה להפועל בני לוד) ואז עבר להפועל אכסאל. באותה שנה חתם בהפועל ראשון לציון.

באוגוסט 2020 חתם במועדון בו החל את דרכו, מכבי אחי נצרת.

ב-16 ביוני 2023 חתם בהפועל עכו, אך ב-7 באוקטובר 2023 חתם באיחוד בני שפרעם. בקיץ 2024 הצטרף למועדון ספורט כפר קאסם.ב-9 בפברואר 2026 חתם בהפועל נוף הגליל.

## חיים אישיים
דבור בן במשפחה ערבית־מוסלמית המתגוררת בנצרת, ישראל. אחיו הצעיר ממנו בשנה, מואנס דבור, הוא כדורגלן נבחרת ישראל לשעבר ושחקנה של שבאב אל-אהלי  מליגת העל של איחוד האמירויות הערביות. אביהם, קאסם, נהרג בתאונת דרכים בשנת 2009.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי אחי נצרת
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני הפועל בני לוד
קטגוריה:כדורגלני הפועל אכסאל
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני איחוד בני שפרעם
קטגוריה:נצרת: כדורגלנים
קטגוריה:כדורגלנים ערבים ישראלים
קטגוריה:מוסלמים
קטגוריה:ישראלים שנולדו ב-1991
יחסי איסלנד–בולגריה

**יחסי איסלנד–בולגריה** הם היחסים הדיפלומטיים בין איסלנד לבולגריה.

## סקירה כללית
איסלנד כוננה יחסים דיפלומטיים עם הרפובליקה העממית של בולגריה ב-19 בנובמבר 1963. כיום, שתי המדינות הן חברות מלאות בנאט"ו. בשנת 2014 בולגריה חתמה על מזכרי הבנות ליישום המנגנון הפיננסי של האזור הכלכלי האירופי ויישום המנגנון הפיננסי הנורווגי לתקופה 2014–2021. מכוח שיתוף פעולה זה, בולגריה תקבל תמיכה כספית לפרויקטים בתחום החברתי והטריטוריאלי פיתוח ולכידות בסכום של 210.1 מיליון אירו הניתנים על ידי הרפובליקה של איסלנד, נסיכות ליכטנשטיין וממלכת נורווגיה. בולגריה הייתה בין הראשונות מתוך סך של 15 מדינות שחתמו על מזכרי ההבנות, שיספקו גם הזדמנות להעמקה נוספת של היחסים הבילטרליים.

## נציגויות דיפלומטיות
* בולגריה מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.
* איסלנד מיוצגת בבולגריה באמצעות שגרירותה בקופנהגן, דנמרק, ובנוסף מחזיקה קונסוליית כבוד בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יצחק היהודי

**יצחק היהודי** (בלטינית: **Isaac Judaeus**; **יצחק יהודאוס**, מת ב-836) היה יהודי פרנקי בן המאה ה-8, יועץ לקיסר האימפריה הקרולינגית, קרל הגדול. יצחק כיהן גם כמנהיג קהילה בעל חשיבות ליהודי פרנקיה המערבית. לטענתו של החוקר ארתור צוקרמן בחיבורו "*[[:en:A Jewish Princedom in Feudal France|A Jewish Princedom in Feudal France]]*" (נסיכות יהודית בצרפת הפיאודלית), יצחק היה נצר לשושלת ראש הגולה, אולם טענה זו ספגה ביקורת מצד רבים.

## קורות חייו ומעשיו
יצחק נולד בנרבון שבצרפת. בבגרותו הפך לסוחר בולט בארצות פרנקים ומעבר להן, ככל הנראה כרדהני, והיה לאחד מיועצי קרל הגדול. יצחק פעל לראשונה בשרות קרל הגדול כשליחו לארץ הקודש, כשהחזיר סחורה יקרה. המשימה עלתה יפה וכך חוזקו יחסיהם.

### שגרירות לח'ליפות העבאסית
ממוזער|260px|הארון אל-רשיד מקבל את משלחת קרל הגדול; ציור מ-1864
[ממוזער|180px|"פיל ומבצר"; [פרסקו|ציור קיר מהמאה ה-12; אצור במוזיאון הפראדו במדריד, ספרד]]
[ממוזער|180px|פיל ומבצר; [כותרת (אדריכלות)|כותרת מפוסלת בשער כנסייה רומנסקית בלֵיידָה, קטלוניה]]
בשנת 797 נשלח יצחק, לצד שני דיפלומטים אחרים (לנטפרוי וסיגיסמונד), להארון א-רשיד, הח'ליף העבאסי החמישי. יצחק שימש כמדריך וכמתורגמן. המשלחת נועדה להדק את שיתוף הפעולה במאבק נגד האומיים והיוותה גורם חשוב בחיזוק היחסים העבאסיים-קרולינגיים . הח'ליף העניק לקרל הגדול שלל מתנות ובהן פיל אסייתי שכונה בשם אבו אל-עבאס. בהיותו חבר המשלחת היחיד ששרד, מונה יצחק על הבאת הפיל לאירופה. הם עשו את דרכם לאורך חופי מצרים והגיעו לקירואן, בירת איפריקיה (בעיקרה בשטחי תוניסיה). ככל הנראה בסיועו של האמיר אבראהים אבן אל-אע'לב, יצאו בהפלגה בים התיכון לאירופה. הם נחתו בפורטו ונרה שבחוף ליגוריה והגיעו לגנואה באוקטובר 801. את החורף עשו בוורצ'לי  ובאביב, אחרי הפשרת השלגים, החלו בצעדה דרך הרי האלפים. בראשית יולי 802, חמש שנים אחרי צאתו של יצחק למזרח, הגיעו אל מעונו של הקיסר באאכן. אבו אל-עבאס הוצג בהזדמנויות שונות, ולבסוף שוּכן בעיר אאוגסבורג.

## ראו גם
* אבו אל-עבאס
* יהדות נרבון

## לקריאה נוספת
*פילו מרדכי אברהם, '''מסעות יצחק היהודי ואבו  הפיל''': בין בגדאד לאאכן אשר בארץ הפרנקים, בימיו של הקיסר קארולוס הגדול, ירושלים: תיבל, תשנ"ח–1997

## קישורים חיצוניים
* 
* אלי אשד, "מסעו של היהודי יצחק והפיל אלעבאס", באתר יקום תרבות, 4 במרץ 2012

## הערות שוליים

קטגוריה:דיפלומטים צרפתים
קטגוריה:בית דוד
קטגוריה:ראשי הגולה
קטגוריה:קרל הגדול
קטגוריה:יהודים במאה ה-8
קטגוריה:יהודים במאה ה-9
קטגוריה:נפטרים ב-836
Danube Company

**חברת דנוב** (בערבית: **شركة الدانوب**; באנגלית: **Danube Company**) היא רשת מרכולים סעודית.

מטה החברה הראשי נמצא בעיר ג'דה, ערב הסעודית, מלבדו מפעילה החברה כ-47 סניפים נוספים ברחבי ערב הסעודית.

## היסטוריה
החברה הוקמה בשנת 1987, אך סניף המרכול הראשון שלה נפתח בשנת 1993 בקניון הרה אינטרנשיונל (Heraa International) בג'דה.

בשנת 2006, פתחה שני מרכולים, בקניון הייאט (Hayat) ובמרכז פנורמה (Panorama) בריאד.

בשנת 2010, הפעילה החברה כ-47 סניפים ברחבי ערב הסעודית ובנוסף מפעילה אתר להזמנות דרך האינטרנט.

בשנת 2018, זכתה החברה בפרס הטכנולוגיה הקמעונאית המובילה במזרח התיכון.

בשנת 2019, זכתה החברה בפרס עבור טרנספורמציה הדיגיטלית של השנה.

בשנת 2020, זכתה בפרס למצוינות בתעשיית המזון והמשקאות.

## קישורים חיצוניים
* 

## הערות שוליים

קטגוריה:חברות סעודיות
קטגוריה:חנויות
קטגוריה:חנויות מזון
סלאדג' מטאל

**סלאדג' מטאל** (באנגלית: **Sludge Metal**), הידוע גם בשם **סלאדג' דום** (**Sludge Doom**), או בשם הקצר **סלאדג**' (**Sludge**), הוא סגנון פיוז'ן קיצוני המשלב דום מטאל, הארדקור פאנק ולעיתים גם נויז רוק.

## מאפיינים
כמקובל בדום מטאל, להקות סלאדג' מנגנות בדרך כלל שירים כבדים, איטיים, עם גיטרות מכוונות נמוך, ועושות שימוש כבד בדיסטורשן, אך בנוסף לכך כוללות שירה צועקת או צווחנית, קטעים מהאגרסיביות, ומדי פעם קצב מהיר של ההארדקור פאנק. הסלאדג' מטאל לרוב מכיל צלילים שוחקים מאוד. מבחינה לירית, התכנים לרוב מזוהים עם פסימיות, כאשר לעיתים קרובות מילות השירים מתמקדות בסבל, התמכרות לסמים, מיזנתרופיה, סוגיות חברתיות וניהיליזם.

הז'אנר חולק מאפיינים מוזיקליים רבים עם סטונר מטאל. בשל קווי הדמיון בין הסגנונות הללו, יש לעיתים קרובות הצלבה בין שני הז'אנרים. עם זאת, מרבית להקות הסלאדג' מטאל נמנעות מהשימוש המופרז בפסיכדליה אשר מאפיין את הסטונר מטאל.

## היסטוריה

המלווינס (Melvins), שהאטו את קצב הפאנק רוק (Punk rock) כדי לפתח צליל איטי וכבד משלהם, נחשבים לרוב לחלוצי הז'אנר. בשנת 1984, להקת הפאנק רוק וההארדקור פאנק Black Flag הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath). לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל.

בנוסף למלווינס (Melvins), להקות מפתח בפיתוח של סלאדג' מטאל כוללות את Dystopia, Eyehategod, Down, Crowbar, Corrupted, Buzzoven, Acid Bath ו-Grief.

## קישורים חיצוניים

## הערות שוליים

קטגוריה:סגנונות מטאל
קטגוריה:דום מטאל
קטגוריה:פאנק (Punk)
פרס המוזיקה של MTV אירופה לאמן הלטיני הטוב ביותר

**פרס המוזיקה של MTV אירופה לאמן הלטיני הטוב ביותר** מוענק מאז שנת 2020.

זוהי אחת הקטגוריות הלטיניות הנוכחיות של הטקס יחד עם המופע הטוב ביותר בקאריביים, צפון, דרום ומרכז אמריקה הלטינית. הקטגוריה זו, בשונה מהאחרות, היא גם היחידה שמתגמלת אמני/ים של מוזיקה לטינית כז'אנר מוזיקלי, ולא כלאום.

## זוכים ומועמדים
הזוכים רשומים ראשונים ובטקסט **מודגש**.

## שיאני מועמדויות וזכיות

### זכיות
* **2 זכיות:** אניטה

### מועמדויות
* **5 מועמדויות:** באד באני
* **4 מועמדויות:** שאקירה
* **3 מועמדויות:** ג'יי באלווין, רוסליה, אניטה וקרול ג'י
* **2 מועמדויות:** מאלומה, פסו פלומה וראו אלחנדרו

## ראו גם
* פרס הווידאו קליפים של MTV לאמן הלטיני הטוב ביותר
* פרס המוזיקה של MTV אירופה למופע הלטיני – צפון הטוב ביותר
* פרס המוזיקה של MTV אירופה למופע הלטיני – מרכז הטוב ביותר
* פרס המוזיקה של MTV אירופה למופע הלטיני – דרום הטוב ביותר
* פרס המוזיקה של MTV אירופה למופע הקריבי הטוב ביותר

## הערות שוליים

אמן לטיני
קטגוריה:מוזיקה לטינו-אמריקאית
Burmaculex

***Burmaculex*** הוא סוג של יתוש נכחד ממשפחת הכולכיתיים שהתקיים באמריקה הצפונית שלפני 95 מיליון שנה במשך הקרטיקון העליון. בסוג זה נכלל מין יחיד - *Burmaculex antiquus*, אשר תואר בידי החוקרים דייוויד גרימלדי  וארט בורקט (Art Borkent) ב-2004.

חרק זה ידוע רק משרידי ענבר בורמזי , אשר התגלו במונטנה והיא הכילה מבנה אנטומי הדומה מעט לזה של יתושים כולכיתיים או לבני המשפחה Chaoboridae . מבנה איברי המישוש וגפי הפה המשומרים שנמצאו מרמזים שהנקבות בדומה ליתושים הקיימים ניזונו כמוצצי דם של בעלי חוליות כמו דינוזאורים ושאר זוחלים נכחדים.

## קישורים חיצוניים

## הערות שוליים

קטגוריה:כולכיתיים
קטגוריה:בעלי חיים שחיו בקרטיקון עליון באמריקה הצפונית
קטגוריה:חרקים שחיו במזוזואיקון
קטגוריה:מאובני טקסונים שתוארו ב-2004
291 אליס

**291 אליס** (בשמו הרשמי: **291 Alice**) הוא אסטרואיד בחגורת האסטרואידים שהתגלה ב-25 באפריל 1890 על ידי האסטרונום האוסטרי יוהאן פאליזה ממצפה הכוכבים בווינה. ביום למחרת הוא התגלה באופן עצמאי על ידי האסטרונום אוגוסט שרלואיס . שמו של האסטרואיד ניתן לו על ידי אגודת האסטרונומיה של צרפת ומקור השם לא ידוע.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 209.88 ימים (3.31 שנים) וקוטרו הממוצע 14.97 ק"מ. הוא נע במהירות ממוצעת של 19.98063987 קמ"ש בזווית 1.85339º.

## קישורים חיצוניים

* 

## הערות שוליים

קטגוריה:חגורת האסטרואידים
פרס המוזיקה של MTV אירופה לאמן ה-R&B טוב ביותר

**פרס המוזיקה של MTV אירופה לאמן ה-R&B טוב ביותר** הוענק לראשונה במהלך הטקס של שנת 1997 והופסק לאחר הטקס של שנת 2006, אך הוחזר מאוחר יותר לטקס של שנת 2022. שיאנית הזכיות בקטגוריה היא אלישה קיז ואילו שיאני המועמדויות הם אשר, ביונסה וג'ניפר לופז.

## זוכים ומועמדים

## שיאני מועמדויות וזכיות
### זכיות
* **3 זכיות:** אלישה קיז

### מועמדויות
* **4 מועמדויות:** ג'ניפר לופז, ביונסה ואשר
* **3 מועמדויות:** אאוטקאסט, אלישה קיז, מרי ג'יי בלייג', סיזה
* **2 מועמדויות:** מריה קארי, דסטיניז צ'יילד, ג'נט ג'קסון, קרייג דייוויד, אשנטי, סאמר ווקר, קלואי

## הערות שוליים

אמן R&B
Panda Retail Company

**חברת פנדה ריטייל** (בערבית: **شركة بنده للتجزئة**; באנגלית: **Panda Retail Company**) היא רשת מרכולים סעודית.

מטה החברה הראשי נמצא בעיר ריאד, ערב הסעודית, מלבדו מפעילה החברה כ-150 סניפים נוספים ברחבי ערב הסעודית.

## היסטוריה
החברה הוקמה בשנת 1981 בריאד ועסקה תחילה בייבוא של מוצרי מזון, בגדים ומוצרי חשמל.

בשנת 1993, רכש היזם אל-וליד בן טלאל 50.1 אחוז ממניות החברה ומיזג אותה עם חברת הקמעונאות אל-עזיזיה מרקטס (Al-Azizia Markets).

בשנת 1998, מוזגה החברה עם חברת השמן הסעודית יונייטד עזיזיה סאפולה (United Azizia Safola) ומותגה מחדש תחת השם יונייטד עזיזיה סאבולה (United Azizia Savola).

בשנת 2003, הוכנסה החברה לספר השיאים של גינס לאחר שהשיקה את קופסת הפירמידה הגדולה ביותר בעולם.

בשנת 2004, הקימה את המרכול הראשון שלה תחת השם היפר פנדה (HyperPanda).

בשנת 2006, פתחה את המרכול החמישי בערב הסעודית ובאותה שנה פתחה סניף ראשון בקניון פסטיבל סיטי (Festival City Mall) בדובאי.

בשנת 2007, רשמה החברה מכירות בגובה של כ-3.7 מיליארד ריאל סעודי.

בשנת 2008, רכשה החברה את רשת המרכולים גיאנט סטור (Giant Stores) ומיזגה אותה אל פעילותה.

בשנת 2015, פתחה החברה את חנות המרכול הראשונה שלה במצרים.

בשנת 2016, הפעילה החברה כ-65 חנויות היפר פנדה (HyperPanda) ועוד כ-156 סניפי פנדה צ'יין (Panda Chain).

## קישורים חיצוניים

* 

## הערות שוליים

קטגוריה:חברות סעודיות
קטגוריה:חנויות
קטגוריה:חנויות מזון
חיים יעקב וידרביץ

הרב **חיים יעקב ווידרביץ** (ז' בכסלו תקצ"ה, 1834 - י"ב באייר תרע"א, 1911) היה מחשובי רבני חב"ד בדורו של הצמח צדק. במשך שש עשרה שנים כיהן כרבה של מוסקבה, לאחר מכן היגר לניו יורק שם שימש כרב עדת חסידי חב"ד בארצות הברית.

## ביוגרפיה
נולד בדוברומיסל שבמחוז מוהילוב (בלארוס) לר' בנימין וידרביץ. הוסמך לרבנות על ידי הצמח צדק מליובביטש. לאחר נישואיו עם תמרה, התמנה לכהן כרבה של צ'רניקה שבמחוז מוהילוב.

בשנת תרט"ו (1855) התמנה כרב עדת החסידים בעיירה קופישאק שבמחוז ויטבסק, שם כיהן עד שנת תרכ"ז (1867). בשנת תרל"ו (1876) נשלח לכהן ברבנות במוסקבה. וכיהן שם ברבנות במשך שש עשרה שנים. בשנת תרנ"ב (1892) התחוללה מהפכה שלטונית ברוסיה הצארית, ובעקבות הפרעות וההחלטה על גירוש היהודים ממוסקבה, החליט להגר לניו יורק יחד עם משפחתו.

לאחר מותו של ה'צמח צדק' ערך הרב וידרביץ את שו"ת צמח צדק. בנוסף, עסק בהגהת ועריכת כתבים נוספים של ה'צמח צדק'.

תקופת מגוריו באמריקה נמשכה כ-19 שנה. בשנת תרע"א (1911) חלה, ולאחר מספר חודשים נפטר בי"ב אייר בהיותו בגיל שבעים ושש.

## קישורים חיצוניים
* 
* הרב חיים יעקב וידרביץ, באתר חב"דפדיה

## הערות שוליים

קטגוריה:רבני חב"ד במאה ה-19
קטגוריה:מוסקבה: רבנים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1834
קטגוריה:אמריקאים שנפטרו ב-1911
כתובת בעלשמם

**כתובת בעלשמם** היא כתובת פיניקית מהעיר חמון, המקדישה שער ודלתות לאל בעל־שמים.

## גילוי
הכתובת התגלתה ב־1860–1861, הארוכה מבין שלוש הכתובות שנמצאו באתר ב־Mission de Phénicie של ארנסט רנן, כולן מהצד הצפוני של הגבעה; כתובת זאת נמצאה ביסוד אחד הבתים החרבים על הגבעה, או אולי במקדש מלך־עשתרת אלוהי העיר.

## הכתובת
[ממוזער| פרסום הכתובת ב־[Mission de Phénicie]]
הכתובת ידועה בסימונים KAI 18 ו־CIS I 7, ותוכנה הוא:

נחום סלושץ באר: . הכתובות היא כתובת נדר פיניקית לבעל־שמים, המקדישה לאל שער ודלתות בפלג (פלך, נהר או נמל; ואולי רובע בעיר) של לאודיכא, היא לדקיה, או עיר בשם דומה בסביבות צור המוזכרת בספרות התלמודית. "עם צר" הוא שם הממשלה האוטונומית של העיר, ומניין השנים תבסס על שנת מתן האוטונומיה, היא שנת 275 לפנה"ס, ומכאן שהכתובת נכתבה בשנת 132 לפנה"ס; שנה זאת מסתדרת עם ספירת שנות מלכותו של תלמי הראשון (הוא "אדון מלכים") מקרב עזה ב־312 לפנה"ס.

## ראו גם
* חמון
* כתובות חמון
* רשימת כתובות כנעניות וארמיות

## לקריאה נוספת

* 
* 
* Ledrain, Eugène, Notice sommaire des monuments phéniciens du Musée du Louvre, Musée du Louvre, Paris, Librairies des imprimeries réunies, 1888, p. 60, n° 126
* 
* 
* 


## קישורים חיצוניים

## הערות שוליים

בעלשמם
קטגוריה:ממצאים ארכאולוגיים מאבן
בעלשמם
קטגוריה:לבנון: ארכאולוגיה
קטגוריה:מוזיאון הלובר: עתיקות
הרנן גלינדס

**הרנן איסמאל גלינדס** (בספרדית: **Hernán Ismael Galíndez**; נולד ב-30 במרץ 1987 ברוסאריו שבארגנטינה) הוא כדורגלן אקוודורי יליד ארגנטינה המשחק בעמדת השוער בקבוצת הורקאן מליגת העל הארגנטינאית ובנבחרת אקוודור.

## קריירת מועדונים
גלינדס גדל במחלקות הנוער של אסטרז'ה ג'וניורס ורוסאריו סנטראל. הוא החל את הקריירה המקצוענית שלו בקבוצה הבוגרת של רוסאריו סנטראל במסגרת ליגת העל הארגנטינאית, וערך 25 הופעות ליגה במדי המועדון. בעונת  הושאל לקילמס מליגת העל הארגנטינאית, במדיה ערך 15 הופעות ליגה.

בשנת 2012 חתם גלינדס בריינג'רס דה טלקה והושאל לאוניברסידד קאתוליקה דל אקוודור מליגת המשנה האקוודורית. לאחר שהעפיל עם המועדון לליגת העל האקוודורית, חתם במועדון באופן קבוע. בסך הכל ערך 370 הופעות ליגה במדי המועדון, ואף הבקיע שער בבעיטת עונשין מ-11 מטרים בניצחון 2-0 על קלאן ז'ובניל בעונת .

ב-4 בינואר 2022 חתם באוניברסידד דה צ'ילה מליגת העל הצ'יליאנית, במדיה ערך 14 הופעות ליגה.

ב-3 ביולי 2022 חתם באוקאס מליגת העל האקוודורית.

## קריירה בינלאומית
גלינדס היה חלק מסגל נבחרת אקוודור בטורניר קופה אמריקה 2021. ב-23 ביוני 2021 ערך את הופעת הבכורה שלו בנבחרת, בתיקו 2-2 נגד נבחרת פרו במסגרת שלב הבתים של הטורניר. בסך הכל ערך שלוש הופעות בטורניר.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:כדורגלנים ארגנטינאים
קטגוריה:שוערי כדורגל אקוודורים
קטגוריה:שוערי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני קילמס אתלטיקו קלוב
קטגוריה:כדורגלני אוניברסידד דה צ'ילה
קטגוריה:כדורגלני הורקאן
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ארגנטינאים שנולדו ב-1987
קטגוריה:אקוודורים שנולדו ב-1987
אשכנורמטיביות

**אשכנורמטיביות** (באנגלית: **Ashkenormativity**) הוא כינוי לתופעת הגמוניה אשכנזית בקהילות יהדות אמריקה, אשר נתפסת כביטוי לצורה יהודית של אירוצנטריות . המונח משמש את הטענה כי התרבות, המורשת וההיסטוריה של יהדות אשכנז מיוצגות לבדן כברירת המחדל של הזהות היהודית, דבר שמוקרן אל הציבור הרחב בחברה המערבית הלא-יהודית, ומעצב את תודעתו לגבי מיהם יהודים. 

ההגירה היהודית אירופאית ליבשת אמריקה אחראיות לתופעה זו, אך נוספות לה סיבות נוספות, על-פי נקודת ראייתם של יהודים לא אשכנזים, גם גזענות ואפליה כלפי אנשים לא-לבנים. המונח אשכנורמטיביות טוען לאי-נראות של זהויות יהודיות נוספות, כגון יהודים ספרדים, מזרחים או שחורים בקרב הציבור הלא-יהודי ומתבטא באי-ייחוס חשיבות לתרבות, מורשת, מנהגים והיסטוריה של עדות יהודיות אלו וביחס אליהן כאל לא-רלוונטיות לזהות היהודית. תופעת האשכנורמטיביות בעולם המערבי משפיעה ישירות על מודעות החברה הלא-יהודית. השפעה אשר יכולה, לצורך העניין, להתבטא בחוסר ידיעה לגבי קיומם של יהודים ממוצא ספרדי, מזרח תיכוני (מזרחים) או שחור. כך למשל מקושרים מאכלים אשכנזיים כגון גפילטע-פיש וקוגל וכמו כן השפה יידיש ליהודים ולתרבות יהודית באופן בלתי ניתן להשוואה עם השפה לאדינו, שפות יהודיות אחרות, או מאכלים יהודים כגון ג'חנון או חריימה, אשר מקורן איננו ביהדות אשכנז. דוגמה נוספת מהשיח היהודי-אמריקאי לאשכנורמטיביות היא האזכור הציבורי החוזר של שואת יהודי אירופה בקרב החברה הלא-יהודית באמריקה כנקודת מפנה בהיסטוריה היהודית ולעומת כך חוסר-אזכור ציבורי מוחלט של גירושם ובריחתם של 850,000 יהודים מארצות ערב לאחר קום מדינת ישראל.

## הגדרה ומקור
הספר The Newish Jewish Encyclopedia מאת סטפני בוטניק, ליאל לייבוביץ' ומארק אופנהיימר מגדיר אשכנורמטיביות כההנחה, כי החיים והתרבות היהודיים מוגבלים בעיקר לחוויות ומנהגי יהודי אשכנז. כמו כן טוען הספר כי רוב יהודי ארצות הברית הפנימו את האשכנורמטיביות עקב הפרומיננטיות האשכנזית שבחברה היהודית האמריקאית.

בעוד שמקור המושג אשכנורמטיביות וראשית שימושו אינם ברורים, ניתן להניח כי הצורך בהם התפתח תוך העלאת המודעות הכללית לאפליה גזענית ולפריבילגיה לבנה בחברות המערביות תחת השפעה של פוליטיקה של זהויות במאה ה-21. עם כך מעלה רעיון החפיפה בין פריבילגיה לבנה לאשכנורמטיביות גם בעייתיות לוגית, מאחר שיהודים שחורים אך ממוצא אשכנזי אינם נהנים מפריבילגיה לבנה. כמו כן יכולים יהודים ממוצא ספרדי ומזרחי, אשר צבע עורם לבן, כן להנות מפריבילגיה זו.

עם כך נעשו שימושים ראשונים במונח אשכנורמטיביות במאמרים "'Learning to Undo 'Ashkenormativity" במגזין היהודי האמריקאי פורוורד משנת 2014 ובמאמר "An Intersectional Failure: How Both Israel’s Backers and Critics Write Mizrahi Jews Out of the Story" מאת אנלוסיה לופזרֵבוֹרֵדו ודייוויד שְראוב משנת 2016.

המונח אשכנורמטיביות מקבל את הקשרו מהשיח אשר מתקיים בקרב קהילות יהדות ארצות הברית, אשר ברובן המוחלט אשכנזיות. מכאן שרוב שימושו מתקיים בשיח זה.
## הערות שוליים

קטגוריה:יהדות אשכנז
פרננדו לאון

**לואיס פרננדו לאון ברמאו** (בספרדית: **Luis Fernando León Bermeo**; נולד ב-11 באפריל 1993 בלוס ריוס שבאקוודור) הוא כדורגלן אקוודורי המשחק בעמדת הבלם בקבוצת אמלק מליגת העל האקוודורית ובנבחרת אקוודור.

## קריירת מועדונים
לאון גדל במחלקות הנוער של נורטה אמריקה ואינדפנדיינטה דל ואיה. בשנת  החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 278 הופעות ליגה במדי המועדון, בהן הבקיע 12 שערים.

ב-1 בינואר 2020 חתם לאון באתלטיקו סן לואיס מליגת העל המקסיקנית. ב-11 בינואר ערך את הופעת הבכורה שלו במועדון, בתיקו 0-0 נגד טיגרס במסגרת עונת .

ב-26 בינואר 2021 הושאל לאון לברצלונה ספורטינג קלוב מליגת העל האקוודורית. הוא ערך 27 הופעות ליגה במדי המועדון. 

## קריירה בינלאומית
ב-10 באוקטובר 2014 ערך לאון את הופעת הבכורה שלו בנבחרת אקוודור, בתיקו 1-1 נגד נבחרת ארצות הברית במשחק ידידות. הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר.

## קישורים חיצוניים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני אמלק
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:אקוודורים שנולדו ב-1993
קרלוס גרואסו

**קרלוס ארמנדו גרואסו ארבולדה** (בספרדית: **Carlos Armando Gruezo Arboleda**; נולד ב-19 באפריל 1995 בסנטו דומינגו שבאקוודור) הוא כדורגלן אקוודורי המשחק בעמדת הקשר האחורי בקבוצת סנטוס לגונה ובנבחרת אקוודור.

## קריירת מועדונים
גרואסו גדל במחלקות הנוער של אוניון דפורטיבה ז'ובניל, ליגה דה קיטו, דפנסור ספורטינג ואינדפנדיינטה דל ואיה. הוא ערך ארבע הופעות ליגה במדי הקבוצה הבוגרת של אינדפנדיינטה דל ואיה במסגרת ליגת העל האקוודורית, בהן ערך ארבע הופעות.

ב-31 בינואר 2012 חתם גרואסו בברצלונה ספורטינג קלוב מליגת העל האקוודורית. הוא ערך 77 הופעות ליגה במדי המועדון, בהן הבקיע שלושה שערים.

ב-30 בינואר 2014 חתם גרואסו על חוזה לארבע עונות בשטוטגרט מהבונדסליגה. ב-26 במרץ 2014 ערך את הופעת הבכורה שלו במועדון, בהפסד 2-0 לנירנברג במסגרת המחזור ה-27 בליגה לעונת 2013/2014. בסך הכל ערך 18 הופעות ליגה במדי המועדון, בהן הבקיע שער אחד.

ב-23 בינואר 2016 חתם גרואסו בדאלאס מה-MLS. הוא ערך 101 הופעות ליגה במדי המועדון, בהן הבקיע שלושה שערים.

ב-2 ביולי 2019 חתם גרואסו על חוזה לחמש עונות באאוסבורג מהבונדסליגה.

## קריירה בינלאומית
ב-17 במאי 2014 ערך גרואסו את הופעת הבכורה שלו בנבחרת אקוודור, בתיקו 1-1 נגד נבחרת הולנד במשחק ידידות. ב-12 בנובמבר 2020 הבקיע את שער הבכורה שלו בנבחרת, בניצחון 3-2 על נבחרת בוליביה במסגרת מוקדמות מונדיאל 2022.

הוא היה חלק מסגל הנבחרת במונדיאל 2014, בו ערך שתי הופעות, וכן בקופה אמריקה 2016 בקופה אמריקה 2019 ובקופה אמריקה 2021.

נכלל בסגל נבחרת אקוודור לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני שטוטגרט
קטגוריה:כדורגלני דאלאס
קטגוריה:כדורגלני אאוגסבורג
קטגוריה:כדורגלני סן חוזה ארת'קווייקס
קטגוריה:כדורגלני ליגה דה קיטו
קטגוריה:כדורגלני סנטוס לגונה
קטגוריה:כדורגלני נבחרת אקוודור
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בגרמניה
קטגוריה:ספורטאים זרים בארצות הברית
קטגוריה:ספורטאים זרים במקסיקו
קטגוריה:אקוודורים שנולדו ב-1995
ילדות בירושלים הישנה

**ילדות בירושלים הישנה** היא סדרת ספרים בת שישה כרכים של "פרקי הווי מימים עברו" המתארת את תולדות היישוב הספרדי הישן שבירושלים בתקופה העות'מאנית ואת תחילתה של ירושלים החדשה בתקופת המנדט.

את הסדרה כתב יעקב יהושע על פי זכרונות ילדותו, ואת הדחיפה לפרסומם קיבל מש"י עגנון.

## כרך א' – ילדות בירושלים הישנה (תשכ"ה-1965)
תיאור מנהגם ואורחותיהם של בני ירושלים בשבתות ומועדי ישראל בבית בתלמוד תורה ובבית הכנסת, עד חורבנו במלחמת השחרור. חלק מפרקי הספר נתפרסמו בכתב העת במערכה תחת שם עט י. בן-חגי.

## כרך ב' – הבית והרחוב בירושלים הישנה (תשכ"ו-1966)
הספר מחולק לשני חלקים: תיאור הבית הספרדי - ריהוט, מאכלים, מלבושים בימי חול ושבת, לידות מיילדות, רוקחים ותרופות, בית הקברות היהודי בהר הזיתים. החלק העוסק ברחוב הירושלמי מתאר: בדחנים, יושבי קרנות, בתי קפה ומרחץ, עניים וקבצנים, בעלי מלאכה, עגלונים, נגני חתונה. כמו כן תיאור היחסים המורכבים בין המנטליות האשכנזית לערבית, אך מאידך גם הספרדים נאלצו לשלם דמי חסות תמורת ההגנה של משפחה ערבית.

## כרך ג' – חכמים בירושלים הישנה, עיסוקם ופרנסתם (תשכ"ח-1968)
כרך זה נכתב חלקו על בסיס זכרונות ילדות וחלקו על ראיונות שקיים עם זקני ירושלים. חכמי הספרדים גילו גמישות להשכלה ולעברית החדשה על פני הרבנים האשכנזיים שנלחמו בה. כמו כן הצליחו הרבנים הספרדיים לייצר קשרים טובים עם ראשי השלטון העות'מאני, לבטל גזירות, לשחרר מגויסים מהצבא הטורקי, או לחון אסירים יהודיים.

בכרך זה מתוארים חכמים ורבנים ספרדיים, וכן תפקודו של בית הדין.

## כרך ד' – שכונות בירושלים הישנה (תשל"א-1971)
אפיזודות משכונותיה החדשות של ירושלים: עזרת ישראל, אבן ישראל, אוהל משה, וימין משה. וכן תיאורים מרחוב יפו, בארות המים, בתי הכנסת, בתי מרקחת ועוד. גם כרך זה נכתב בעזרתם של זקני ירושלים.

## כרך ה' – שכונות בירושלים הישנה מספרות (תשל"ח-1978)
המשכו של הכרך הקודם, ובו יסופר על השכונות: סוכת שלום, משכנות ישראל ומזכרת משה.

## כרך ו' – טאלביה-קוממיות, ספורה של אחת השכונות החדשות בירושלים 1924–1978 (תשל"ט-1979)
פרקי ההיסטוריה של שכונת טאלביה: תחילת בנייתה בשנת 1924, ביתו של הקונסול האנגלי ג'יימס פין וקונסולים נוספים שגרו שם עוד קודם לכן, רחובותיה, בתי הכנסת ומוסדות שונים שבה.

## ביקורת
ארי אבנר מתח ביקורת על כך, שיהושע מזכיר רק רסיסי זיכרונות, ואינו מציג לקורא תמונה מלאה של הימים ההם, נעמי בנצור הוסיפה כי אין הפרדה בין עיקר וטפל, ומתוארים בו באריכות פרטים לא רלוונטיים, על פני אירועים חשובים ושימוש רב באפוריזם. 

## קישורים חיצוניים
* ילדות בירושלים הישנה - באתר "ספר טוב" מבית הוצאת ראובן מס

;טקסט
# 
# 
# 
# 
# 
# 

## הערות שוליים

קטגוריה:ספרי הוצאת ראובן מס
קטגוריה:ספרי היסטוריה
תמיר מורג

**תמיר מורג** (נולד ב-5 ביוני 1981) הוא עיתונאי ישראלי, משמש כתב ופרשן מדיני בערוץ עכשיו 14.

## ביוגרפיה
נולד וגדל בבת ים לגרשון ועפרה. התגייס לצה"ל ב-1999 ושירת כלוחם בגדוד התותחנים 405 של חטיבת האש 282. לאחר שחרורו מהצבא היה פעיל במפלגת העבודה. בעל תואר ראשון בהיסטוריה מהאוניברסיטה העברית ותואר שני במדעי הרוח ומחשבה חברתית מאוניברסיטת ניו יורק. את עבודת התזה שלו כתב בהנחיית פרופ' איתמר רבינוביץ', על תקופת ההמתנה למלחמת ששת הימים.

היה דוברם של חברי הכנסת איתן כבל, חיליק בר ועמיר פרץ.

שימש עורך בעיתון מעריב, ראש דסק החדשות באתר nrg ובאתר ישראל היום. שימש הכתב המדיני של ישראל היום. ביוני 2022, במהלך הפלישה הרוסית לאוקראינה, דיווח מאוקראינה בשליחות ישראל היום.

ביולי 2023 הצטרף לערוץ עכשיו 14 והחל לשמש הכתב המדיני של הערוץ.

באפריל 2025 הגיש תביעה נגד קומי ישראל, בעקבות ציוץ שגרר לעג למורג ברשת X (טוויטר לשעבר).

בינואר 2026 פרסם בחשבון X (טוויטר) שלו כי גורמים זרים מחמשים את המפגינים באיראן בנשק חי, כי זו הסיבה למאות הרוגים בקרב אנשי המשטר האיראני וכי "כל אחד רשאי לנחש במי מדובר". הציוץ זכה לתפוצה רחבה מאוד, כולל מאות מאמרים שהתייחסו אליו בכלי תקשורת רבים, ונתפס כאישור למעורבות ישראלית במחאות באיראן. שר החוץ האיראני עבאס עראקצ'י שיתף את הציוץ וטען כי הוא מהווה התפארות מפורשת של ישראל בחימוש מפגינים ואישור גלוי לכך שישראל מנסה לגרור את ארצות הברית למלחמה מול איראן. ראש האופוזיציה בישראל, יאיר לפיד תקף את הפרסום של מורג וטען כי הוא עוזר למשטר האיראני ומחליש את המפגינים.

במלחמת חרבות ברזל שירת במילואים.

## חיים אישיים
מורג הוא רווק ומתגורר במושב זיתן שבשפלה. אחותו ליאת לבנון היא משפטנית המשמשת מרצה למשפטים בקינגס קולג' בלונדון.

## קישורים חיצוניים

* הכתבות של תמיר מורג באתר ישראל היום

## הערות שוליים

קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ניו יורק
קטגוריה:עיתונאים ישראלים
קטגוריה:סגל מעריב
קטגוריה:סגל ישראל היום
קטגוריה:סגל עכשיו 14
קטגוריה:אנשי המושב
קטגוריה:זיתן
קטגוריה:מועצה אזורית שדות דן: אישים
קטגוריה:כתבים מדיניים ישראלים
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1981
פרס המוזיקה של MTV אירופה למופע החי הטוב ביותר

**פרס המוזיקה של MTV אירופה למופע החי הטוב ביותר** הוא פרס המוענק בטקס פרסי המוזיקה של MTV אירופה. הוא הוענק לראשונה בשנת 1995, בו זכתה טייק ד'את עבור Nobody Else Tour שנמשך ממרץ עד אוקטובר 1995. U2, אד שירן, BTS הם שיאני הזכיות בקטגוריה, עם כשתי זכיות לכל אמן.

## זוכים ומועמדים

## שיאני זכיות ומועמדויות
### זכיות
* **3 זכיות:** טיילור סוויפט 
* **2 זכיות:** U2, אד שירן, BTS

### מועמדויות
* **6 מועמדויות:** ליידי גאגא, אד שירן, ביונסה
* **5 מועמדויות:** קולדפליי, טיילור סוויפט
* **4 מועמדויות:** U2, מיוז, פו פייטרס, גרין דיי, קייטי פרי
* **3 מועמדויות:** ג'סטין טימברלייק, פינק
* **2 מועמדויות:** בון ג'ובי, רד הוט צ'ילי פפרז, לינקין פארק, קינגס אוף ליאון, ברונו מארס, BTS, דה ויקנד, טראוויס סקוט, אדל

## הערות שוליים

מופע חי
ונרה 9

**ונרה 9** (ברוסית: **Венера-9**) הייתה גשושית בתוכנית ונרה הסובייטית. התוכנית הופעלה לצורך חקר כוכב הלכת נוגה הידוע בכינויו וונוס (בלטינית Venus) או ברוסית "ונרה". הגשושיות הראשונות של התוכנית פותחו על ידי ברית המועצות בין השנים 1961–1964 במטרה לאסוף מידע חדש שלא התגלה עד כה על כוכב הלכת נוגה. "ונרה 9" הייתה הגשושית הראשונה שהצליחה לבצע נחיתה והעבירה צילומים.

כחלק מהתוכנית שוגרו 16 גשושיות אל כוכב הלכת נוגה, 8 מתוכן נחתו בהצלחה והעבירו מידע על פני השטח של הכוכב, 3 מתוכן העבירו בהצלחה מידע הנוגע לאטמוספירה של הכוכב. 
גשושיות "ונרה" היו הראשונות שהצליחו לחדור לאטמוספירה של כוכב אחר, לנחות על אדמת כוכב אחר, להחזיר תמונות של פני השטח ולבצע מיפוי מכ"ם של הכוכב ועל כן התוכנית נחשבת כהצלחה.
כל הגשושיות תוכננו במשרד תכנון "לאבוצ'קין" בראשות גאורגי בבקין (עד לשנת 1970).

## תיאור המשימה
ונרה 9 היא אחת מהגשושיות ששוגרו כחלק מ"תוכנית ונרה" לכוכב הלכת נוגה. היא שוגרה ב-8 ביוני 1975 בעזרת משגר פרוטון K. מספר ימים אחרי זה שוגרה גשושית ונרה 10. גשושיות אלו היו מדגמים משופרים בהם בוצעו שינויים בהתאם לנתוני לחץ וטמפרטורה על פני נוגה שהועברו מנוגה על ידי גשושיות קודמות. 

הגשושית שוגרה ממסלול ביניים אל כוכב הלכת וזאת במטרה להמשיך במחקרים שעשו הגשושיות לפניה. הגשושית כללה מקפת ויחידת נחיתה. מטרת הגשושית הייתה לבצע נחיתה ולהעביר צילומים ותוצאות המדידות.

## מהלך הטיסה ותוצאותיה
שמאל|ממוזער|280px| צילום שהועבר מפני השטח של נוגה
במהלך הטיסה פעמיים בוצע תיקון מסלול. יומיים לפני הגעה ליעד בוצע ניתוק של יחידת הנחיתה מהמקפת. לאחר מכן הגשושית עברה למסלול סביב נוגה ופעלה כתחנת ממסר להעברת מידע מפני השטח של נוגה. בנוסף היא העבירה נתוני מדידות של המכשירים שהותקנו בה. היא פעלה עד לדצמבר 1975.

הנחיתה המוצלחת בוצעה ב-22 באוקטובר 1975. במהלך הנחיתה היה שימוש במצנח במשך כ-20 דקות. בזמן זה הועברו נתוני שכבת העננים של כוכב הלכת. הקשר עם יחידת הנחיתה התקיים במשך 53 דקות. כ-2 דקות לאחר הנחיתה החלה העברת צילומים שונים. נתוני צפיפות הקרקע גילו שהצפיפות היא כ-2.8 גרם לסמ"ק. הלחץ על הקרקע היה כ-90 אטמוספירות והטמפרטורה שנמדדה הייתה כ-465 מעלות צלזיוס. בגלל תקלה באחת המצלמות לא היה ניתן לקבל צילום פנורמי.

## קישורים חיצוניים

* ונרה 9 באתר היצרן.
* צילומים שהתקבלו
* תיאור החללית
*נתונים מאתר נאס"א
* תיאור מפורט של ונרה 9 ו-ונרה 10

קטגוריה:תוכנית ונרה
קטגוריה:גשושיות סובייטיות
קטגוריה:1975 בברית המועצות
אליאנה לוהן

**אליאנה טיילור** " **אלי** " **לוהן** (באנגלית: **Aliana Taylor "Ali" Lohan** ; נולדה ב-22 בדצמבר 1993) היא דוגמנית, זמרת ושחקנית אמריקאית. לוהן היא אחותה הצעירה של השחקנית והזמרת לינדזי לוהן .    

## ביוגרפיה
לוהן נולדה בקולד ספרינגס הארבור, ניו יורק, בלונג איילנד, לדונטה "דינה" (לבית סאליבן) ולמייקל לוהן, . היא אחותה הצעירה של השחקנית לינדזי לוהן ומייקל לוהן ג'וניור, ואחותה הגדולה של דקוטה "קודי" לוהן. דרך אביה, יש לה שלושה אחים למחצה צעירים יותר; אחות למחצה אשלי הורן  ושני אחים למחצה, לנדון ולוגן לוהן.  אלי לוהן היא בודהיסטית. היא המירה את דתם לבודהיזם לאחר שגדלה כקתולית. לוהן מוזיקאית .    

## קריירה
בשנת 2005, היא הופיעה בקליפ של אחותה לינדזי לוהן לשיר " Confessions of a Broken Heart (Daughter to Father) ". הקריירה המוזיקלית של לוהן החלה כשהוציאה אלבום חג המולד, "Lohan Holiday", בסוף 2006 תחת YMC Records (שוחרר מחדש ב-2012 תחת הכותרת "חג המולד עם אלי לוהן" ). סינגל (" All the Way Around ") שוחרר ב-9 ביולי 2008 (סדרת הריאליטי Living Lohan), שהגיע למקום ה-75 במצעד השירים הדיגיטליים . 

כשחקנית, לוהן הופיעה במידה רבה בתפקידים לא מוכרים בסרטים של אחותה, בשנת 2008 הופיעה בסרט "Mostly Ghostly", עיבוד קולנועי לרומן האימה/פנטזיה מאת רוברט לורנס סטיין .

לוהן החלה לדגמן בגיל שלוש, דרך סוכנות הדוגמניות פורד מודל והופיעה בקמפיינים מודפסים עבור מגזינים כמו *Teen Vogue* ו- Vogue Bambini. היא הופיעה על השער של *CosmoGirl* עם אחותה לינדזי בנובמבר 2006.  בשנת 2011, היא חתמה על חוזה דוגמנות רב שנתי ב- NEXT models, מאוחר יותר הופיעה על השער של מגזין *Fault* . ב-2013 היא חתמה בסוכנות הדוגמנות וילהלמינה .

ב-15 בנובמבר 2018, חשף המגזין בילבוד שלוהן הוציאה סינגל נוסף "Long Way Down" ועובדת על מיני-אלבום. 

## פילמוגרפיה

## קישורים חיצוניים
* 

## הערות שוליים

קטגוריה:אמני אינטרסקופ רקורדס
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמניות אינטרסקופ רקורדס
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:בודהיסטים
קטגוריה:נשים בודהיסטיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
החלטה 1606 של מועצת הביטחון של האו"ם

**החלטה 1606 של מועצת הביטחון של האו"ם** היא החלטה של מועצת הביטחון של האו"ם, שהתקבלה פה אחד ב-20 ביוני 2005, לאחר שאישרה מחדש את תמיכתה בהסכם השלום של ארושה בנוגע למצב בבורונדי, ביקשה המועצה מהמזכיר הכללי קופי אנאן להתחיל במשא ומתן על הקמת ועדה לחקר האמת ומערכת מיוחדת בתוך מערכת המשפט של המדינה.

## ההחלטה
### תצפיות
למטרות שלום ופיוס בבורונדי, המועצה בטוחה כי הקמת ועדה לחקר האמת שתביא לדין את האחראים לרצח עם, פשע נגד האנושות ופשעי מלחמה על מנת לשים קץ לאנרכיה באזור האגמים הגדולים באפריקה. היא גם ציינה כי סיוע בינלאומי נחוץ להקמת חברה וממשלה תחת שלטון החוק. ממשלת המעבר של בורונדי קראה לוועדה לחקר האמת מעורבת ולמערכת מיוחדת המשולבת במערכת המשפט של בורונדי.

### מעשים
המזכיר הכללי התבקש להתחיל בדיונים עם ממשלת המעבר ועם גורמים נוספים כיצד ליישם את המלצות הממשלה, ולדווח עד 30 בספטמבר 2005 עם פירוט היישום, לרבות עלויות, מבנים ולוח זמנים.

## הערות שוליים

1606
1606
Sticky

**Sticky** הוא שיר של הראפר והזמר הקנדי דרייק. הוא נשלח לרדיו הקצבי העכשווי באמצעות ריפבליק רקורדס ו-OVO סאונד כסינגל מוביל כפול מתוך אלבום האולפן השביעי שלו, *[[Honestly, Nevermind]]*, לצד הסינגל "Massive" שנשלח לרדיו הלהיטים העכשוויים באותו היום. דרייק כתב את השיר לצד המפיק גורדו והמפיק הנוסף ריי X. זהו אחד משני שירי הראפ היחידים באלבום, לצד "Jimmy Cooks", כששאר השירים מאופיינים בסגנון הדיפ האוס. בנוסף, זהו אחד משני שירים מתוך האלבום עם סאונד "ג'רזי קלאב ".

## קבלה ביקורתית
מבקר AllMusic טים סנדרה ראה את "Sticky" כ"שיר הכיפי ביותר" ב-*Honestly, Nevermind*, ותיאר את השיר כ"מושפע מבולטימור". ברולינג סטון נאמר כי השיר היה בסגנון הראפ הידוע של דרייק, בנוסף ל"קצב עמוק וחובט".

## מיקומי שיא

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי מוזיקת דאנס
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
ברניס טננבאום

**ברניס סלפטר טננבאום** (באנגלית: **Bernice Tannenbaum**;  6 בנובמבר 1913 – 6 באפריל 2015) הייתה נשיאת ההסתדרות הציונית הדסה (1976–1980) ויו"ר ההסתדרות הרפואית של הדסה (1980–1984).. בתקופת נשיאותה ב"הדסה", ב-1978 החלה את נוהגו של הארגון לקיים מעת לעת את הכינוס השנתי שלו בישראל. בשנת 1983 הקימה את הדסה אינטרנשיונל.  כיהנה כציר בכל הקונגרסים הציוניים העולמיים שהתקיימו בין השנים 1956–2010.

## קורות חיים
ברניס ארלן פרנקלין נולדה וגדלה בברוקלין, ניו יורק, אחת מששת ילדיהם של אירווין (איסודור) ומיים פרנקלין. למדה בברוקלין קולג', שם סיימה תואר ראשון בספרות אנגלית. הצטרפה לארגון הדסה בשנת 1944 והפכה בהמשך לנשיאת אזור לונג איילנד בארגון ואחר כך לנשיאת ארגון הדסה כולו. 

נישאה להיימן סלפטר ונולד להם בן יחיד. התאלמנה ב-1969 וכעבור שש שנים נישאה בשנית לנתן טננבאום, ממנו התאלמנה ב-1991.

פעלה נגד החלטת האו"ם שהשוותה בין הציונות לגזענות מאז קבלתה ב-1975 ועד ביטולה ב-1991.

כפי שנאמר בספר *It Takes a Dream: The Story of Hadassa*, מאת מרלין לוין, ברניס ביקשה מ[הנשיא רונלד] רייגן להתנגד בפומבי להחלטת האו"ם. הוא הסכים והבטיח שהמשלחת האמריקאית תצא מוועידת ניירובי אם החלטה כי הציונות שווה לגזענות תיכלל בהצהרת הוועידה הסופית.

טננבאום שכנעה את הסנאט של ארצות הברית לגנות את החלטת הוועידה ולדרוש כי יסגו מהרעיון. היא טסה לקניה עם טיוטת החלטת הסנאט, שם חזרה מורין רייגן, בתו של הנשיא רייגן וראש המשלחת האמריקאית, על הבטחת הנשיא לפרוש מהוועידה אם ההחלטה תתקבל בוועידה. קניה תיווכה אז בפשרה שבה הציונות הושמטה מדו"ח הוועידה הסופי. 

בשנת 2003 הוענק לטננבאום אות הכבוד העליון של הדסה, פרס הנרייטה סאלד לשירות הומניטרי.

## קישורים חיצוניים
* "Bernice Arlene Franklin Tannenbaum", באתר Find A Grave

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:נשים שהגיעו לגיל מאה
קטגוריה:אמריקאים שהגיעו לגיל מאה
קטגוריה:יהודים שהגיעו לגיל מאה
קטגוריה:אישים שהשתתפו בוועידות הקונגרס הציוני העולמי
קטגוריה:פעילות ציוניות בארצות הברית
קטגוריה:יהודיות אמריקאיות
קטגוריה:דפים עם תרגומים שלא נסקרו
קטגוריה:נשיאות הדסה
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
אלאן קון

**אלאן קון** (בצרפתית: **Alain Connes**; נולד ב-1 באפריל 1947) הוא מתמטיקאי ופיזיקאי תאורטי צרפתי. הוא פרופסור אמריטוס בקולז' דה פראנס, IHÉS, אוניברסיטת המדינה של אוהיו ואוניברסיטת ואנדרבילט. ידוע במחקריו ב וב. זוכה מדליית פילדס לשנת 1982.

## ביוגרפיה
בשנת 1970 קיבל תואר ראשון באקול נורמל סופרייר. בשנת 1973 קיבל תואר דוקטור מאוניברסיטת פייר ומארי קירי. בשנים 1970–1974 היה עמית מחקר במרכז הלאומי למחקר מדעי (CNRS) בפריז. בשנת 1975 היה עמית מחקר אורח בקווינס יוניברסיטי בקינגסטון . בשנים 1976–1980 נמנה עם סגל אוניברסיטת פריז VI. משנת 1979 הוא פרופסור במכון למחקר מדעי מתקדם (IHÉS)  בביר-סיר-איווט . בשנים 1981–1984 היה מנהל המחקר ב-CNRS. בשנים 1984–2017 היה פרופסור בקולז' דה פראנס. בשנים 2003–2011 היה פרופסור באוניברסיטת ואנדרבילט. בשנים 2012–2020 היה פרופסור באוניברסיטת המדינה של אוהיו.

קון עוסק בחקר אלגברת אופרטורים, לאחר שבשנות ה-70 עסק בחקר אלגברת פון נוימן  וניסח את בעיית ההטמעה של קון . בהמשך תרם לתורת K  ולתורת האינדקס , מחקרים שהובילו להשערת באום-קון . בתחילת שנות ה-80 החל בפיתוח קוהומולוגיה ציקלית , כצעד ראשון בחקר גאומטריה לא קומוטטיבית. נמנה עם חברי קבוצת ניקולא בורבאקי.

קון יישם את מחקריו בתחומים של מתמטיקה ופיזיקה תאורטית, בהם תורת המספרים, גאומטריה דיפרנציאלית ופיזיקת חלקיקים.

## הוקרה
* בשנת 1982 הוענקה לו מדליית פילדס.
* בשנת 2001 הוענק לו פרס קראפורד.
* בשנת 2004 הוענקה לו מדליית הזהב של CNRS.
* היה מרצה מוזמן בקונגרס הבין-לאומי של המתמטיקאים בשנת 1974 (בוונקובר) ובשנת 1986 (בברקלי) ודובר במליאה בשנת 1978 (בהלסינקי).
* הוא חבר האקדמיה הצרפתית למדעים ואקדמיות נוספות, בהן האקדמיה הלאומית למדעים של ארצות הברית והאקדמיה הרוסית למדעים.

## ספריו

* Alain Connes and Matilde Marcolli, *Noncommutative Geometry, Quantum Fields and Motives*, Colloquium Publications, American Mathematical Society, 2007,  http://www.alainconnes.org/docs/bookwebfinal.pdf
* Alain Connes, Andre Lichnerowicz and Marcel Paul Schutzenberger, *Triangle of Thought*, translated by Jennifer Gage, American Mathematical Society, 2001, 
* Jean-Pierre Changeux and Alain Connes, *Conversations on Mind, Matter, and Mathematics*, translated by M. B. DeBevoise, Princeton University Press, 1998, 
* Alain Connes, *Noncommutative Geometry*, Academic Press, 1994, 



## קישורים חיצוניים

* 

* 

## הערות שוליים

קטגוריה:מתמטיקאים צרפתים
קטגוריה:בוגרי אקול נורמל סופרייר
קטגוריה:סגל קולז' דה פראנס
קטגוריה:סגל אוניברסיטת המדינה של אוהיו
קטגוריה:סגל אוניברסיטת ואנדרבילט
קטגוריה:זוכי מדליית פילדס
קטגוריה:זוכי פרס קראפורד במתמטיקה
קטגוריה:חברי האקדמיה הצרפתית למדעים
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה הרוסית למדעים
קטגוריה:צרפתים שנולדו ב-1947
קרולין סימון

**קרולין סימון** (בגרמנית: **Carolin Simon**; נולדה ב-24 בנובמבר 1992) היא כדורגלנית גרמנייה המשחקת בעמדת הבלמת בבאיירן מינכן מהבונדסליגה לנשים.

## קריירת מועדונים
סימון החלה את קריירת הכדורגל שלה ב-2008, כשהצטרפה למועדון איינטרכט באונאטאל . בהמשך אותה שנה עברה למועדון יאהן קאלדן  מהליגה השלישית בגרמניה.

**המבורג**

ב-1 בינואר 2010 עברה למועדון המבורג  מהבונדסליגה לנשים. במדי המועדון השתתפה ב-48 משחקי ליגה והבקיעה שישה שערים.
לאחר פירוק המועדון בקיץ 2012 וירידת הקבוצה לליגה האזורית , עזבה סימון את הקבוצה.

**וולפסבורג**

לקראת עונת 2012-13 חתמה סימון במועדון וולפסבורג מהבונדסליגה. במהלך תקופתה בקבוצה השתתפה בשני משחקים בגביע הגרמני וכן שיחקה עבור קבוצת המילואים. בינואר 2013 הודיע המועדון על ביטול החוזה של סימון בהסכמה משותפת.

**באייר לברקוזן**

תקופה קצרה אחרי שעזבה את וולפסבורג הצטרפה הבלמת למועדון באייר לברקוזן מהבונדסליגה. במשך תקופתה במועדון שיחקה בהרכב הפותח באופן קבוע. במדי הקבוצה זכתה בגביע האלן של ההתאחדות הגרמנית .

**פרייבורג**

בתום החוזה של סימון בלברקוזן, עברה היא למועדון פרייבורג , בו שיחקה במשך עונת 2016-2017.

**אולימפיק ליון**

ב-2 ביולי 2018 עברה סימון לזוכת ליגת האלופות לנשים אולימפיק ליון מליגת העל הצרפתית.

**באיירן מינכן**

לקראת עונת 2019-2020 חתמה סימון במועדון באיירן מינכן מהבונדסליגה. בעונת 2020-2021 זכתה באליפות גרמניה יחד עם המועדון.

## קריירה בינלאומית
**נוער**

סימון שיחקה במדי כל הנבחרות הצעירות של גרמניה, מגילאי 16 ועד 20. במדי נבחרת גרמניה עד גיל 17  זכתה סימון באליפות אירופה פעמיים, ב-2008 ו-2009. סימון זכתה באליפות אירופה בכדורגל נשים עד גיל 19 ב-2011.

**בוגרים**

סימון שיחקה לראשונה במדי גרמניה במשחק ידידות ב-29 בנובמבר 2016, כשעלתה כמחליפה בתיקו 1:1 מול נורווגיה. את צמד שעריה הראשונים הבקיעה במסגרת מוקדמות גביע העולם 2019  בניצחון 8:0 על נבחרת איי פארו. סימון זומנה לסגל גרמניה למונדיאל 2019 על-ידי המאמנת מרטינה פוס-טקלנבורג.

## הישגים ותארים
**באייר לברקוזן**

גביע האלן של ההתאחדות הגרמנית : 2015

**באיירן מינכן**

הבונדסליגה לנשים: 2021

**נבחרת גרמניה**
* אליפות אירופה בכדורגל נשים עד גיל 17: 2008, 2009
* גביע העולם בכדורגל נשים עד גיל 17 ; מקום שלישי: 2008
* אליפות אירופה בכדורגל נשים עד גיל 19: 2011
* גביע העולם בכדורגל נשים עד גיל 20 ; מקום שני: 2012
* הבונדסליגה לנשים: 2021
## קישורים חיצוניים

## הערות שוליים

2022 10

קטגוריה:כדורגלניות גרמניות
קטגוריה:בלמי כדורגל גרמנים
קטגוריה:כדורגלניות וולפסבורג
קטגוריה:כדורגלניות אולימפיק ליון
קטגוריה:כדורגלניות באיירן מינכן
קטגוריה:גרמניות שנולדו ב-1992
קטגוריה:גרמנים שנולדו ב-1992
החתול בחוץ

**החתול בחוץ** (באנגלית: **The Cat's Out**) הוא סרט הנפשה קצר אמריקאי מסדרת הסרטים "סימפוניות טיפשיות", אשר הופץ לראשונה בשנת 1931. החתול בחוץ היה כותר עבודה ששרד על הדפס כספת קיים; הסרט הקצר היה במקור מוגן בזכויות יוצרים ושוחרר בתור **הסיוט של החתול**.

## עלילה
חתול המשפחה משוחרר ללילה ונתקל בקשיים רבים. הוא תופס ציפור שרה על גבי שבשבת הגג, אך היא עפה, הציפור מושכת את החתול ואת שבשבת מזג האוויר מהגג ומפילה את החתול החוצה. לאחר מכן יש לחתול חזון של ציפורים ענקיות שמציקות לו, ומכאן ואילך נראה שהכל מתעורר לחיים ומייסר אותו, כולל עכבישים ענקיים ועצים.

## ביקורות
Motion Picture Herald (3 באוקטובר 1931): "יצירה מתוחכמת של עבודה מצוירת, סרט טיפוסי של סימפוניות טיפשיות. הנושא הוא כפי שהכותרת מרמזת, ואנימטורים ניצלו עד הסוף את האפשרויות להצחיק את הכותרת."

וראייטי (27 באוקטובר 1931): "אחת מסרטי סימפוניות טיפשיות של וולט דיסני היפים ביותר. הציון טוב וכושר הכתיבה תקיף, בנוסף יש כמה רעיונות חדשים. כמה צחוקים טובים עוזרים."

## מוזיקה
חלק מהמוזיקה כוללת את השיר הפופולרי "For He's a Jolly Good Fellow" (בעברית: כי הוא בחור כארז), וחלק מהשיר "Listen to the Mockingbird" (בעברית: הקשיבו לציפור הלעג) מתקופת מלחמת האזרחים האמריקנית.

## מדיה ביתית
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:סרטים על חתולים
מנגינות מצריות

**מנגינות מצריות** (באנגלית: **Egyptian Melodies**) הוא סרט הנפשה קצר אמריקאי משנת 1931, ה-21 בסדרת הסרטים "סימפוניות טיפשיות". הסרט הקצר הופק על ידי וולט דיסני ובוים על ידי וילפרד ג'קסון.

## עלילה
בסרט, עכביש נודד לתוך קבר מצרי. הכניסה שלו נראית כאילו עוקב אחרי העכביש והיא בהחלט טכניקה בולטת באנימציה של התקופה. ברגע שהוא נכנס לקבר, המומיות מתחילות לרקוד וההירוגליפים מתעוררים לחיים.

## ביקורת
וראייטי (23 בפברואר 1932): "אחת הסרטים הטובים בסדרת סימפוניות טיפשיות של וולט דיסני וסתם חומר מילוי הוגן. כתיבה יפה, כרגיל בסדרה הזו, יוצאת מן הכלל. מתחילה כאילו היא עומדת להיות מקורית, עם רקע מצרי, ואחד הספינקסים פתאום פותח דלת. עכביש זוחל במסדרונות ובמורד מסדרונות, עם הדברים הרגילים של רוח הרפאים והמומיה."

## מדיה ביתית
הסרט הקצר הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:קולנוע במצרים
קטגוריה:סרטי אנימציה של סרטי קולומביה
רמירז (להקה)

**Ramirez** היה הרכב מוזיקת דאנס אלקטרונית איטלקית ונחשב כמייצג של ז'אנר הדאנס/טכנו של תחילת שנות ה-90 עם שירה בספרדית.

הוא מורכב מהמפיקים האיטלקים דוידה ריזאטי, אלביו מוראטו, ריקי פרסי והזמר והמבצע הקולומביאני אלכס קווירוז בואלבס, ונוצר במקור כפרויקט מוזיקה בלייבל DFC.

הלהיטים המפורסמים ביותר של רמירז הן: La musica tremenda, Baraonda, Bomba, Orgasmico, Mamasutra, Terapia.

השיר "התרנגול", El Gallinero היה להיט גדול גם בישראל. השירים האלו כלולים כעת באוסף טכנו ודאנס רבים (כגון Thunderdome או Techno Traxx). ניתן למצוא דגימות רבות משירים אלה בשירי דאנס מודרניים כיום. La musica tremenda שהפך ללהיט רחבת הריקודים ב-1991 וכיום נחשב לאחת מקלסיקות הטכנו הידועות ביותר.

השיר "בומבה" הופיע במצעד הלהיטים השווייצרי בשנת 1994 והגיע למקום ה-23. כמו כן שוחרר קטע וידאו לשיר "התרנגול". הרצועה Acelerando, שיצאה בשנת 2002, הגיעה לטופ 10 של מצעדי הריקוד הגרמניים.

## קישורים חיצוניים

קטגוריה:להקות איטלקיות